

**REPUBLIKA HRVATSKA**

**KARLOVAČKA ŽUPANIJA**

**OPĆINA GENERALSKI STOL**

 **OPĆINSKI NAČELNIK**

KLASA: 400-01/24-01/01

URBROJ:2133-09-03-24-2

Generalski Stol, 17. listopad 2024.

**Predmet: Izrada Proračuna Općine Generalski Stol za 2025. godinu i projekcija Proračuna za 2026. i 2027. godinu**

 **- poziv mještanima na sudjelovanje u kreiranju proračuna Općine Generalski Stol za 2025. godinu** **i projekcija Proračuna za 2026. i 2027. godinu**

Pozivaju se svi zainteresirani mještani da se aktivno uključe u kreiranje proračuna Općine Generalski Stol za 2025. godinu i projekcija Proračuna za 2026. i 2027. godinu svojim prijedlozima, mišljenjima i sugestijama.

Sudjelovanje građana u fazi planiranja proračuna važno je kako bi se proračunska sredstva usmjerila u programe i projekte za koje većina građana smatra da su usklađeni s potrebama građana.

Ujedno građani mogu svojim prijedlozima doprinijeti uvrštavanju u proračun manjih komunalnih radova i akcija na području mjesnih odbora.

Prijedlozi se mogu dostaviti na adresu elektroničke pošte

 opcina.generalski.stol1@ka.t-com.hr, te osobno na adresu Generalski Stol 32, 47 262 Generalski Stol.

 Rok za dostavu prijedloga je **07. STUDENI 2024. godine (ČETVRTAK).**

 Prijedlozi koji pristignu nakon isteka navedenog roka neće se razmatrati, te neće biti uvršteni u Proračun, odnosno u programe gradnje i održavanja komunalne infrastrukture Općine Generalski Stol za 2025. godinu.

S poštovanjem,

|  |  |
| --- | --- |
|  | **OPĆINSKI NAČELNIK:****Alen Halar, dipl.ing** |

DOSTAVITI:

1. Objava web

2. Oglasna ploča

3.PISMOHRANA